News Update: สำรวจเศรษฐกิจทั่วโลก ท่ามกลางเงินเฟ้อ-ดอกเบี้ยสูง เข้าสู่ “ภาวะถดถอย” หรือยัง? - FINNOMENA
สถานการณ์ตลาดที่อยู่อาศัยทั่วโลกซึ่งเป็นภาคส่วนที่มีความอ่อนไหวต่อการขึ้นดอกเบี้ยกำลังชะลอตัวอย่างมาก มาสำรวจเศรษฐกิจผ่านตลาดที่อยู่อาศัยและปัจจัยอื่นๆ กันว่าตอนนี้ทั่วโลกใกล้เข้าสู่ภาวะเศรษฐกิจถดถอยแล้วหรือยัง?
29 ส.ค. 2565

สถานการณ์ตลาดที่อยู่อาศัยทั่วโลกซึ่งเป็นภาคส่วนที่มีความอ่อนไหวต่อการขึ้นดอกเบี้ยกำลังชะลอตัวอย่างมาก มาสำรวจเศรษฐกิจผ่านตลาดที่อยู่อาศัยและปัจจัยอื่นๆ กันว่าตอนนี้ทั่วโลกใกล้เข้าสู่ภาวะเศรษฐกิจถดถอยแล้วหรือยัง?
🇺🇸สหรัฐฯ
การใช้จ่ายของชาวอเมริกันในเดือน ก.ค. เพิ่มขึ้นในอัตราที่ชะลอตัวลง และแม้เงินเฟ้อทั่วไปจะผ่อนคลายลง แต่ค่าแรงและเงินเดือนเพิ่มขึ้นอย่างแข็งแกร่งที่ 0.8% อาจกระตุ้นให้เกิดความกังวลว่าเงินเฟ้อฝังรากอยู่ในระบบเศรษฐกิจแล้ว โดย GDP ไตรมาส 2 ลดลง 0.6% ขณะที่ GDI หรือรายได้รวมในประเทศเพิ่มขึ้น 1.4%
ขณะที่ยอดขายบ้านที่รอการปิดการขาย (US pending home sales) ในเดือน ก.ค. ลดลงเป็นครั้งที่ 6 ของปี สู่ระดับต่ำสุดนับตั้งแต่มีการระบาดใหญ่ ส่งผลให้ตลาดที่อยู่อาศัยตกต่ำอย่างรวดเร็วจากต้นทุนการกู้ยืมที่สูงขึ้น
🇪🇺ยุโรป
หนึ่งในปัญหาใหญ่ของยุโรปตอนนี้คือ วิกฤติพลังงาน ผู้เชี่ยวชาญต่างๆ เริ่มเสนอแนวคิดในอดีตคือ แนวทางแก้ไขของทศวรรษ 1970 อย่างการทำให้อุตสาหกรรมพลังงานเป็นของรัฐ การกำหนดราคา การควบคุมตลาดพลังงานขายส่ง และแม้กระทั่งการบอกให้อุตสาหกรรมปิดตัวลง
ราคาพลังงานและอัตราเงินเฟ้อที่พุ่งสูงขึ้นทำให้อำนาจของเงินลดลง คล้ายใกล้สู่จุดจบยุคของถูก ตอนนี้ตลาดที่อยู่อาศัยของสหราชอาณาจักรอยู่ในสถานการณ์ไม่ดีนักและเกิดความกังวลว่าอาจเกิดการปรับฐานขั้นรุนแรง ขณะที่สัญญาณภาวะเศรษฐกิจถดถอยกำลังรออยู่ข้างหน้า
🌏เอเชีย
การส่งออกของไต้หวันหดตัวอย่างไม่คาดคิดในเดือน ก.ค. หลังคำสั่งซื้อจากจีนและฮ่องกงซึ่งเมื่อรวมกันแล้วใหญ่เป็นอันดับ 2 รองจากสหรัฐฯ ลดลงมา 22.6% ขณะที่ตลาดอสังหาฯ จีน เหมือนเป็นแบบทดสอบสำคัญของนายอี้ กัง ผู้ว่าแบงก์ชาติจีนว่า จะยังสามารถคงนโยบายผ่อนคลายเพื่อสนับสนุนเศรษฐกิจตามที่ให้คำมั่นไว้ได้หรือไม่
อัตราดอกเบี้ยที่พุ่งขึ้นอย่างรวดเร็วในออสเตรเลียกำลังสร้างแรงสั่นสะเทือนต่อครัวเรือนที่มีภาระหนี้สิน ขณะที่ตลาดอสังหาฯ ลดต่ำลงในระดับที่ไม่เคยเห็นมาก่อนนับตั้งแต่ก่อนเกิดภาวะเศรษฐกิจถดถอยในปี 1991
🌍 ตลาดเกิดใหม่
สวนทางกับประเทศอื่น บราซิลประกาศตัวเลขเงินเฟ้อลดลงในช่วงกลางเดือนครั้งใหญ่ที่สุดเป็นประวัติการณ์ ผลจากมาตรการต่อต้านเงินเฟ้อของ ปธน. Jair Bolsonaro ที่ช่วยบรรเทาทุกข์ก่อนการเลือกตั้ง
ขณะที่ธนาคารกลางต่างๆ ในแอฟริกาใต้สะฮาราอาจต้องหันมาควบคุมระดับราคา โดย ผลสำรวจของ Bloomberg News ระบุว่า ประเทศต่างๆ รวมถึงกานา ไนจีเรีย แอฟริกาใต้ และเคนยา จะมีอัตราเงินเฟ้อในปีนี้สูงกว่าที่คาดการณ์ไว้ก่อนหน้านี้
🌎 สถานการณ์ทั่วโลก
ตอนนี้ธนาคารทั่วโลกมากกว่า 80 แห่ง ต่างใช้นโยบายการเงินแบบเข้มงวดเพื่อต่อสู้กับเงินเฟ้อ ธนาคารกลางอิสราเอลขึ้นดอกเบี้ยครั้งใหญ่ที่สุดในรอบ 2 ทศวรรษ ธนาคารกลางไอซ์แลนด์ขึ้นดอกเบี้ย 75 bps ด้านบอตสวานาขึ้นดอกเบี้ย 50 bps ขณะที่ ปารากวัย อินโดนีเซีย เกาหลี และไทย ขึ้นดอกเบี้ย 25 bps
ตอนนี้กิจกรรมทางเศรษฐกิจที่อ่อนตัวลงจากสหรัฐฯ ไปยังยุโรปและเอเชีย ตอกย้ำความกังวลว่าราคาที่พุ่งสูงขึ้นและสงครามในยูเครนจะทำให้โลกเข้าสู่ภาวะเศรษฐกิจถดถอย
อ้างอิง:
https://www.bloomberg.com/news/articles/2022-08-27/charting-the-global-economy-housing-slumps-from-us-to-asia?sref=e4t2werz#xj4y7vzkg 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เศรษฐกิจถดถอย
เศรษฐกิจโลก
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA